google/wiki40b huggingface dataset:
Alla Baubinienė

Biografija

1934–1936 m. mokėsi Kauno šv. Kazimiero seserų kongregacijos mergaičių gimnazijoje, 1936–1943 m. Panevėžio 2-ojoje mergaičių gimnazijoje, 1942–1943 m. Miltinio dramos studijoje. 1943–1944 m. studijavo Kauno mokytojų seminarijoje, 1944–1949 m. Kauno valstybinio universiteto Medicinos fakultete. 
1946–1948 m. Kauno valstybinio universiteto Anatomojos katedros laborantė. 1949–1951 m. Kauno medicinos instituto (KMI, nuo 1989 m. KMU) Vidaus ligų katedros asistentė, 1951–1953 m. vyr. dėstytoja. 1955–1959 m. KMI Hospitalinės terapijos katedros asistentė, 1959–1967 m. docentė, 1967–1972 m. profesorė. 1964 m. medicinos mokslų daktarė. 
1972–1992 m. Vidaus ligų katedros vedėja. 1992–1993 m. Šeimos klinikos vadovė, 1993–1995 m. konsultantė. 1995–1997 m. Klaipėdos apskrities vyr. internistė, nuo 2002 m. Klaipėdos apskrities administracijos gydytojo tarnybos konsultantė specialistė pirminei sveikatos priežiūrai. 2005 m. KMU Senato išrinkta profesore-emerite.
Nuo 1970 m. Pasaulinės sveikatos organizacijos konsultantė.

Mokslinė veikla

Mokslinio darbo svarbiausia kryptis – lėtinių neinfekcinių ligų profilaktika. 1971–1974 m. vadovavo Kauno ir Roterdamo epidemiologijos, 1981–1988 m. integruotos lėtinių neinfekcinių ligų profilaktikos programai Lietuvoje. 1992 m. jos pastangomis Kauno medicinos akademijoje įsteigta Šeimos medicinos klinika.
JTO vėliava

Jungtinių Tautų Organizacijos vėliava – ant stačiakampio formos žydros spalvos audeklo įkomponuotas baltos spalvos apskritas pasaulio žemėlapis su iš šonų esančiomis alyvų šakelėmis.
Žemėlapis simbolizuoja viso pasaulio tautas, alyvų šakelės – taiką.
Bardokas

Siužetas

Pirmą kartą Bardoką sutikome filme „Bardock – the father of Goku“. Jis yra Son Goko tėvas. Bardokas yra rinktinis sajanų karys, dėl jo galios, ryžto ir drąsos. Bardoko misijos buvo užgrobti arba naikinti kitas planetas virtusiu beždžione. Jis vienas nevykdė užduočių, kas įvykdydavosu savo įgula: Toras, Borgosas, Faša, Šugešas. Juos sumušė Fryzo parankiniai. Laimei Bardokas spėjo atvykti kai Toras dar buvo gyvas, Jis pasakė, kad Fryzas žada sunaikinti Vedžitos planetą. Bardokas bandė kitus sajanus įkalbėti stoti prieš Fryzą, bet jo nesiklausė. Nors kiti sajanai tik pasijuokė iš jo, bet jis vis vien stojo akis į akį prieš Fryzą. Bet deja, Fryzas vienu smūgiu sunaikino Bardoką su visa Vedžitos planeta. Taip pat Bardoką galima pamatyti neseniai pasirodžiusiame filme „Episode of Bardock“. Jame matome kaip Bardokas gina Vedžitos planeta nuo Fryzo, bet Fryzas paleidžia stiprią energijos bangą į jį ir Vedžitos planeta ir Bardokas staiga kažkaip atsiduria Vedžitos planetoje praeityje. Ten jis laikinai apsigyveną ir nori išsiaiškinti kas čia dedasi? ir kodėl jis praeityje?,tačiau netikėtai į Vedžitos planetą atskrenda Čildas-Fryzo protėvis. Bardokas stoja į kovą su Čildu, tačiau Bardokas išnaudojęs visas jėgas parkrenta ant žemęs. Čildas pradeda juoktis ir tyčiotis iš Bardoko. Tada Bardokas staigiai supyksta ir virsta super sajanu. Jis įveikia Čildą ir išgelbsti Vedžitos planetą.

Išvaizda

Bardoko išvaizda labai panaši į Son Goką. Jis turi randą ant kairiojo žando. Nešioja žalius sajaninius šarvus, vėliau pradeda nešioti Toro kraujo prisigėrusį raištį. Bardokas yra 178 cm aukščio ir 87 kg svorio.
Artūras Anusauskas

Biografija

1988 m. baigė Lietuvos konservatorijos Veronikos Vitaitės klasę. Nuo 1989 m. Lietuvos konservatorijos (dab. Lietuvos muzikos ir teatro akademija) dėstytojas, profesorius. Tobulinosi džiazo improvizacijos kursuose 1991 m., 1992 m. Danijoje ir 1993 m. Vokietijoje.
Nuo 1983 m. koncertuoja kaip solistas. 1993-1995 m. vadovavo džiazo kvintetui (Neda Malūnavičiūtė, Liudas Mockūnas, Andrius Afinogenovas, Aleksandras Kazakevičius). 1994-1996 m. gyvavusio kvinteto „Džiazo nublokšti“ (N. Malūnavičiūtė, Vytautas Labutis, Leonidas Šinkarenko, Gediminas Laurinavičius) klavišininkas. Su šiais ansambliais ir solo koncertavo Italijoje, Vokietijoje, Danijoje, Šveicarijoje, Rumunijoje, Švedijoje. Nuo 1989 m. Studentų fortepijoninės improvizacijos tarptautinio konkurso meno vadovas.
Kuria muziką fortepijonui solo ir džiazo ansambliams, aranžuotes ir instrumentines fonogramas. Dalyvavo įrašant kompaktines plokšteles „Nemiga“ (1996 m.), „Kalėdų gėlės“ (1999 m.), „Kurto Vailio moterys“ (2002 m.), „Čigoniškos dainos ir romansai“ (2002 m.), „Jazz‘o klasika“ (2002 m.), „Geriausios tango dainos“ (2003 m.), „Tylos puota“ (2004 m.), „Jazzy Lithuania“ (2004 m.), „Free Spirits: Jazz From Lithuania“ (2005 m.). Per 150 jo įrašų yra Lietuvos radijo ir televizijos fonduose.

Šeimyninė padėtis

Išsiskyręs, turi sūnų Kasparą.
Vilniaus armėnų apaštališkoji bažnyčia

Istorija

Senosios kapinės šioje vietoje buvo įsteigtos 1791 m., prie Šv. arkangelo Rapolo bažnyčios įkūrus parapiją. XVIII a. pabaigoje kapinėse iškilo mūrinė koplyčia. Po 1812 m. kapinės tapo apleistos iškėlus parapiją. 1830 m. kapines imta vėl tvarkyti, apie 1844 m. atstatyta kapinių koplyčia. Vilniaus gubernijos valdžia 1866 m. ir 1868 m. potvarkiais kapines uždarė. XIX a. pabaigoje jos buvo labai apleistos, reikėjo remontuoti koplyčią. 1903 m. gautas leidimas sutvarkyti kapines, restauruoti koplyčią.  XX a. pradžioje dar buvo laidojami pavieniai asmenys. Pokario dešimtmečiais kapinių teritorija nebetvarkyta. XX a. 8-ajame dešimtmetyje vykdant statybos darbus kapinių šiaurinė ir rytinė dalis buvo sunaikintos, išliko tik kapinių koplyčia. 
1989 m. Lenkų Sąjungos iniciatyva centrinėje kapinių dalyje (priešais koplyčią) įrengti trys simboliniai kapai su metaliniais kryžiais pagerbti žuvusiems Armijos Krajovos kariams. 1991-1992 m. vykdyti kapinių žvalgomieji archeologiniai tyrimai. XX a. 10-ajame dešimtmetyje kapinių koplyčioje buvo įrengtos kūrybinės dirbtuvės. 2006 m. koplyčia perduota armėnų religinei bendruomenei.
Stasys Petraitis

Stasys Petraitis (1905 m. kovo 26 d. Jekaterinoslave – 1976 m. vasario 16 d. Vilniuje) – aktorius.
Olborgas

Istorija

Žinomas maždaug nuo 1000 metų, vienas seniausių šalies miestų. Miesto teises gavo 1342 m., nuo 1554 m. vyskupijos centras. Po Grafų karo (religinis pilietinis karas 1533–1536 m.) tapo svarbiu verslo ir prekybos centru.
4chan

4chan – 2003 m. Kristoferio Pulo sukurta internetinė svetainė. Iš pradžių ji buvo sukurta kaip angliškas japoniškos svetainės 2chan atitikmuo, skirtas anime ir manga aptarimui.
Kiekviename svetainės puslapyje pateikiamas tekstas ir vaizdai. Diskusiją pradedantis naudotojas pateikia vaizdą, kiti prie diskusijos prisideda.
Laikoma, kad 4chan atsirado kai kurie interneto fenomenai. Šiai svetainei priskiriamas ir My Little Pony: Friendship is Magic išpopuliarinimas.
Turino metropolitenas

Istorija

Pirmasis sistemos plėtros etapas vadinamas „Linea 1“. Šią liniją sudaro 14 stotelių, kurios susijungia su Porta Nuova geležinkelio stotimi Turino centre. Pirma ir šiuo momentu vienintelė metro linija buvo atidaryta 2006 metų vasario 4 d. (dieną prieš 2006 m. Olimpines žaidynes), o paskutinę atkarpą, jungiančią Porta Susa geležinkelio stotį su Porta Nuova, atidarė 2007 metų spalio 5 dieną.

Bendra informacija

Ši metropoliteno sistema įžymi tuo, kad tai – vienas naujausių ir moderniausių metro Europoje. Kelionė kainuoja vieną eurą, metropolitenas veikia kasdien nuo 5:30 iki 23:30 (savaitgaliais šis laikas nežymiai skiriasi).
Sirupas (filmas)

Siužetas

Pagrindinis herojus Skatas sugalvojo idėją kaip parduoti gėrimą. Jo idėja yra juodos spalvos skardinė su užrašu „FUKK“. Jis kreipiasi pagalbos į žavią blondinę Six. Ji sugeba parduoti bet kokią idėją ir uždirbti pinigų. Deja, idėją pavagia Skato bendranuomininkis Pitas. Jis tampa produkto vadybininku. Tada Skatas, padedamas Six, vėl imasi galvoti, kaip galėtų sužibėti. Jis puikiai supranta, kad parduoda ne sirupą, ne gėrimą, o įvaizdį. Sukūrė konceptą „KOK“ vardu. Tai skardinė su įžymybės vardu, parduodama ribotomis partijomis ir tik išrinktiesiems.
2011 m. Copa América – atkrintamosios varžybos

2011 m. Copa América čempionato atkrintamosios varžybos.
Vaiguva (ansamblis)

Pavadinimo kilmė

Ansamblio pavadinimas Vaiguvà yra hidronimas. Šiuo vardu vadinami du sraunūs upeliai, iš skirtingų pusių – vienas iš pietų, kitas iš šiaurės - įtekantys tiesiai į didžiausią Lietuvos upę Nemuną. Tai simbolizuoja jaunus veržlius žmones, kurie iš visos Lietuvos suvažiuoja studijuoti į Šiaulius.

Repertuaras

Kadangi ansamblį lanko studentai, kilę iš skirtingų Lietuvos regionų, tai ir repertuarą sudaro įvairių regionų dainos, rateliai, šokiai, instrumentinė muzika. Labiausiai vertinama ir pirmenybė teikiama patiems seniausiems folkloro žanrams, tokiems kaip sutartinės ar kalendorinis folkloras.

Veikla

„Vaiguva“ koncertuoja įvairiuose renginiuose Lietuvoje ir kaimyninėse šalyse (Lenkijoje, Latvijoje, Rusijoje, Švedijoje), tačiau ansamblio veiklos pagrindinis tikslas nėra koncertai - folkloras, tai saviraiškos būdas, būtina kalendorinių ir šeimos švenčių dalis.
Marta Kubišová

Biografija

Tėvas buvo kardiologas, mama iš pradžių buvo namų šeimininkė, vėliau pardavinėjo gramofono plokšteles Celetnos gatvėje Prahoje. 1952 m. šeima persikelė į Podiebradus. Baigusi gimnaziją negalėjo įstoti į universitetą, todėl pradėjo dirbti Podiebradų stiklo fabrike Sklárny Bohemia.
Dainininkės karjerą pradėjo rajono centre Nimburke su šokių grupę jaunimui. 1962 m. laimėjo konkursą „Ieškome naujus talentų“. 1962 m. prarado darbą stiklo fabrike ir perėjo į Pardubicių teatrą „Stop“. 1963 m. perėjo į Pilzeno teatrą „Alfa“ (inscenizacija „Ukradený měsíc“ ('Pavogtas mėnulis', pagal Liudviko Aškenazio „Juodas sapnas“). 1964 m. perėjo į Prahos teatrą „Rokoko“.
1965 m. gruodį pradėjo bendradarbiauti su Čekijos dainininkais Vaclavu Neckaržu (Václav Neckář) ir Helena Vondračkova (Helena Vondráčková).
1967 m. pirmą kartą laimėjo prestižinį Zlatý slavík ('Auksinė lakštingala'). Jos daina „Modlitba pro Martu“ ('Malda Martai') 1968 m. po Prahos pavasario nuslopinimo (Varšuvos sutarties šalių ir TSRS okupacija) tapo tautos rezistencijos simboliu.
1968 m. lapkričio 1 d. įsteigtas populiarus trio Golden Kids (Marta Kubišova, Vaclavas Neckaržas, Helena Vondračkova).
1969 m. antrą kartą laimėjo Zlatý slavík ('Auksinė lakštingala') bei ištekėjo už režiseriaus Jano Nemeco (Jan Němec). 1970 m. vėl laimėjo Zlatý slavík ('Auksinė lakštingala'), bet prizą dėl vykusios „normalizacijos“ tegalėjo atsiimti žurnalo jaunimui „Mlady Svet“ redakcijoje.
Nuo 1970 m. vasario jai uždrausta užsiimti kultūrine menine veikla. Pretekstu tapo tariama M. Kubišovos pornografinė veikla (įrodinėta trijų nuotraukų fotomontažu). Vėliau teismo procesą prieš šmeižiką laimėjo, bet nežiūrint tai leidimo meninei veiklai turėjo laukti 20 m. iki aksominės revoliucijos.
1971 m. patyrė persileidimą (8 mėn. neštumo), komplikuotą klinikine mirtimi. Po sutuoktinio emigracijos į JAV antrą kartą ištekėjo. Pasirašius Chartiją 77 persekiojimas iš StB (to meto Čekoslovakijos saugumo tarnyba) pusės tik dar smarkiau sustiprėjo.
1979 m. jai gimė dukra Kateržina (ček. Kateřina).
Komunikacijos triukšmas

Komunikacijos triukšmas – poveikis veiksmingam bendravimui, turintis įtakos pokalbio interpretavimui. Komunikacijos triukšmas neretai nepastebimas, tačiau jis gali turėti itin reikšmingos įtakos tiek tam, kaip suvokiame bendravimą su kitais asmenimis, tiek mūsų pačių bendravimo įgūdžių analizei.
Komunikacijos triukšmo formos apima psichologinį triukšmą, fizinį triukšmą, fiziologinį ir semantinį triukšmą. Visos šios triukšmo formos daro subtilų, tačiau svarbų poveikį mūsų bendravimui su kitais asmenimis ir yra gyvybiškai svarbios kompetentingo kalbėtojo įgūdžiams.

Psichologinis triukšmas

Psichologinis triukšmas atsiranda iš anksčiau susiformavusių idėjų, kurias „atsinešame“ į pokalbį (pavyzdžiui, rasiniai stereotipai, reputacija, šališkumas ir prielaidos). Jei į pokalbį įsitraukiame jau numanydami, ką ir kodėl kitas asmuo pasakys, galime lengvai nepastebėti tikrosios perduodamo pranešimo prasmės. Nuo psichologinio triukšmo išsivaduoti dažniausiai neįmanoma, tad tiesiog turime stengtis suvokti, kad jis egzistuoja, ir kaskart, kai bendraujame su kitais asmenimis, atsižvelgti į šio triukšmo formos sukeliamą išsiblaškymą.

Fiziologinis triukšmas

Fiziologinis triukšmas yra susijęs su kliūtimis, kurias sukelia natūralios žmogaus organizmo būsenos, pavyzdžiui, nuovargis ar alkis. Žmogaus jaučiamas skausmas taip pat sukelia fiziologinį triukšmą. Pavyzdžiui, jei asmuo labai supykęs arba liūdnas, jam gali nepavykti sutelkti dėmesio ties dabartine akimirka.

Fizinis triukšmas

Fizinis triukšmas – tai išorės arba aplinkos stimulai, kurie trukdo mums priimti pranešimą tokia forma, kokia mums siuntė su mumis bendraujantis subjektas (Rothwell, 11). Fiziologinio triukšmo pavyzdžiai apima fone kalbančius kitus asmenis, fone skambančią muziką, garsus, kurie mus išgąsdina, ar tai, kad atkreipiame dėmesį į kitą pokalbyje nedalyvaujantį asmenį.

Semantinis triukšmas

Šį triukšmą sukuria siuntėjas (šifruotojas). Šis triukšmas atsiranda tuomet, tai panaudojama gavėjui (iškoduotojui) nesuprantama ar iki galo aiškiai nesuvokiama gramatika ar techninė kalba. Tai nutinka tuomet, kai pranešimo siuntėjas pavartoja žodį ar frazę, kurių reikšmė mums nėra žinoma arba kuriuos mes vartojame kitokia prasme nei kalbėtojas. Šios situacijos dažniausiai susiklosto šifruotojui iš pradžių neatlikus klausytojų analizės. Būtent klausytojų grupės tipas apibrėžia, kokio pobūdžio žargonas turėtų būti vartojamas.
Uosis Rožių alėjoje

Uosis Rožių alėjoje – išskirtinio amžiaus uosis, augantis Vilniaus centre, Petro Cvirkos aikštės skvero pietiniame pakraštyje, priešais daugiabutį gyvenamąjį namą Rožių alėjoje 4. Medžio kamienas netekęs vienos savo atšakos.
Tai paprastasis uosis (Fraxinus excelsior L.), nuo 1996 m. gegužės 29 d. Vilniaus miesto savivaldybės saugomas botaninis gamtos paveldo objektas. 2014 m. liepos mėn. duomenimis, objektas nuorodomis nepažymėtas. Be skvero, taip pat pasiekiamas vykstant iš K. Kalinausko gatvės.
Reklaminiai Nelly Furtado singlai

Šiame straipsnyje aprašomi kanadiečių/portugalų pop dainininkės Nelly Furtado reklaminiai singlai iš albumų „Whoa, Nelly!“, „Folklore“ ir „Loose“.
Atban Klann

Istorija

Apl ir will.i.am sukūrė breiko grupę pavadinimu „Tribal Nation“ ir dažnai apsirodydavo Pietų Kalifornijos vakarėliuose ar koncertuose. Paskui breiko grupė persiorientavo į muzikos grupę. 1992 m. grupė pasirašė kontraktą su įrašų kompanija „Ruthless Records“, debiutavo atlikėjo Eazy-E EP’o „5150: Home 4 tha Sick“ dainoje „Merry Muthaphuckkin' Xmas“. Netrukus grupė įrašė ir turėjo išleisti 1992 m. spalio 6 d. savo debiutinį studijinį albumą „Grass Roots“.
Po 2 metų grupė išleido pirmąjį singlą iš albumo – „Puddles Of H20“. Dainos vėliau iš albumo buvo „nutekintos“, o viršelis padarytas iš Apl.de.ap ir Will 1X „Bridging The Gap“ foto sesijų. Tačiau dėl nežinomų priežasčių albumas buvo neišleistas ir 1995 m. po Eazy-E’s mirties, įrašų kompanija nutraukė sutartį su grupe. Will 1X pakeitė savo vardą į will.i.am, prie Atban Klann dueto prisidėjo Taboo, ir susikūrė nauja grupė „Black Eyed Peas“. 1998 m. birželio 30 d. išėjo pirmasis BEP albumas „Behind the Front“, ir dauguma dainų buvo demo dainos skirtos „Grass Roots“ albumui.
Diusberis

Istorija

Diusberis šaltiniuose minimas nuo XIII a. Nuo XVIII a. suklestėjo tekstilės pramonė. Apylinkėse pradėtos kasti akmens anglys.
Aikido

Aikido (合気道) – šiuolaikinis rytų kovos menas, sukurtas 1930–1960 metais. Aikido yra vienas iš gražiausių šiuolaikinių Japonijos kovos menų.

Istorija

Aikido kūrėjas yra Morihėjus Uešiba (1883 - 1969). Didžioji dalis aikido techninio arsenalo kilo iš Daito mokyklos aiki džiužiutsu.
Po įkūrėjo mirties 1969 m. jo sūnus Kisiomaru Uešiba tapo II-uoju Aikido Doshu. Šiuo metu Moriteru Uešiba, įkūrėjo anūkas, sėkmingai tęsia meną kaip III-asis Aikido Doshu. Aikido, kaip atskirą kovos meno šaką, japonų vyriausybė oficialiai pripažino 1940 m., įkurdama Aikido Fondą, kurio tikslas – apsaugoti ir propaguoti teisingus aikido idealus, sukurtus ir propaguotus paties įkūrėjo. Fondas, kaip Pasaulinis Aikido Centras, yra pagrindinė aikido vystymo ir plėtojimo organizacija visame pasaulyje.

Technika

Pagrindinė aikido užduotis – susilieti su puolančiojo judesiu ir jį pratęsti, kontroliuojant ir nukreipiant energiją. Nuolatinis fizinis aktyvumas stiprina sveikatą ir didina pasitikėjimą savo jėgomis.
Judesiai, sudarantys aikido pratimus ir techniką, koreguoja laikyseną bei nuima įtampą ir stresą, koncentruoja dėmesį į atsipalaidavimą ir kvėpavimą. Aikido judesiai, kurie kartojami daugybę kartų, padeda natūraliai ir ramiai reaguoti bet kurioje situacijoje.

Pritaikymas

Aikido kovos mene nėra varžybų, nes jis remiasi dvikovos neegzistavimo filosofija, kuri smerkia žmogaus agresiją ir dvikovos instinktus, skatina juos nukreipti į harmoniją ir santarvę. Įvairių aikido mokyklų techniniai ypatumai demonstruojami festivaliuose ir įvairių lygių tarptautinėse, nacionalinėse, regioninėse, miesto ar studentų parodomosiose programose. Dažnai rengiami seminarai, aikido stovyklos.

Meistriškumo kategorijos

Lankančių aikido treniruotes meistriškumo lygį nustato speciali komisija kvalifikacinio egzamino metu. Jį išlaikius, kandidatams suteikiamos atitinkamos mokinio (kiu) ir meistro (dan) kategorijos. Kiu kategorijos duodamos nuo 9-o kiu didėjimo tvarka iki 1-o kiu, o danų kategorijos nuo 1-o dano didėjimo tvarka iki 10-o dano. 9-as – 7-as kiu paprastai duodami vaikams ir paaugliams. Vidutiniškai, pirma suaugusiųjų kategorija – 6-as kiu – gaunamas po maždaug 6 mėnesių treniruočių. Meistro kategorijos nuo 1-o iki 4-o dano duodamos už technikos meistriškumą, o nuo 5-o iki 10-o dano už nuopelnus aikido organizacijai, aikido propagavimui ir tobulinimui.

Kryptys

Dabar aikido kovos menas turi keletą krypčių. Gausiausia kryptis yra aikido AIKIKAI, kurios ištakos siekia aikido įkūrėjo laikus, dabar jai vadovauja įkūrėjo anūkas Moriteru Uešiba. Aikido AIKIKAI paplitusi 56-iose pasaulio šalyse, o lankančiųjų aikido treniruotes skaičius viršija 1,2 mln. žmonių. Visų pasaulio aikido AIKIKAI organizacijų centras yra 1932 m. įkurtas AIKIKAI Fondas. Centrinė AIKIKAI Fondo būstinė ir jo metodinis treniruočių centras, vadinamas AIKIKAI Hombu Dojo, yra Japonijoje, Tokijo mieste.
Kita kryptis – Iwama ryu (arba Takemusu Aikido) – paskutinis Uešibos aikido variantas, Morihiro Saito kryptis, kuris tiek savo kailiu išbandė visas Uešibos idėjas ant savęs, tiek ir tiesiogiai dalyvavo kuriant „idealią ir išbaigtą“ aikido, įvardijamą kaip Takemusu.
VfR Aalen

Istorija

Klubo ištakos siekia 1921 m. Pastaraisiais metais žaidė žemesniuose divizionuose, o buvo iškopę į 2.Bundesliga, tačiau joje neįsitvirtino ir iškrito.
Shannon Leto

Muzika

Groti būgnais pradėjo aštuonerių metų. Su grupe dabar repetuoja nuo 6 iki 7 valandų per dieną.
Bob Ezrin, grupės „30 Seconds to Mars“ prodiuseris 2002 metais teigė: „Shannon Leto yra vienas išradingiausių būgnininkų, su kuriais aš tik esu dirbęs!“.
Shannon taip pat moka groti gitara ir pianinu.
Lanai

Lanai (kai kada lietuviškuose šaltiniuose Lanajis) – šeštoji pagal plotą Havajų sala, dar vadinama Ananasų sala, nes čia kadaise buvo įveistos didžiausios planetoje šių augalų plantacijos. Saloje tėra vienas miestas – salos sostinė Lanai.

Istorija

Europiečiai salą pirmą sykį išvydo 1779 m. vasario 25 d. kapitono Džeimso Kuko ekspedicijos metu, kai Čarlzo Klerko (Charles Clerke) vadovaujama įgula čia lankėsi po Džeimso Kuko žūties Havajų (Didžiojoje) saloje.
1933 m. salą įsigijo Havajų ananasų kompanijos prezidentas Džeimsas Doulas (James Dole). 1992 m. sala perėjo į Deivido H. Merdoko (David H. Murdock), įsigijusio salą valdančią įmonę Castle & Cooke, nuosavybę.

Turizmas

Turizmas saloje pradėtas plėtoti po to, kai ananasų verslas ėmė silpnėti. Čia pastatyta keletas viešbučių, įkurti du golfo klubai.
Vytautas Kibildis

Vytautas Kibildis (g. 1954 m. balandžio 30 d. Norutaičių k., Šiaulių r.) – interjero ir daiktų dizaineris, humanitarinių mokslų daktaras, Vilniaus dailės akademijos Dizaino katedros profesorius.

Biografija

V. Kibildis 1973 m. baigė Telšių taikomosios dailės technikumą (dab. Vilniaus dailės akademijos Telšių dailės fakultetas), 1973–1978 m. studijavo interjero dizainą Talino dailės institute, 1991 m. stažavosi Rietveldo dailės akademijoje Amsterdame.1987-1992 m. studijavo doktorantūroje Sąjunginiame techninės estetikos mokslinių tyrimų institute Maskvoje. 1993 m. Vilniaus dailės akademijoje apgynė daktaro disertaciją tema "Dizaino problemos formuojant žaidimų erdves Vilniaus senamiestyje". Vedęs (žmona Ema – ekonomistė), turi sūnų Tomą ir dukrą Kristę. Lietuvos dizainerių sąjungos narys.

Profesionali veikla

Autorinės studijos "Taškas" (veikė 1993–1998 m.) įkūrėjas ir vadovas. Intensyviai dirba spręsdamas dizaino integravimą Lietuvos senamiesčiuse, projektuoja baldus, visuomeninius, biurų ir privačių būstų interjerus, dalyvauja tarptautinėse dizaino parodose ir konkursuose. Sukūrė prekybos centrų ir parduotuvių "Maxima", "Media", "Minima", "Taupa", "Aibė" interjerus, firmų "Hronas", "Vakarų skirstomieji tinklai", "Roche" biurų interjerus. Suprojektavo antkapinius paminklus pianistui D. Trinkūnui, rašytojui V. Sirijos Girai, akademikui A. Vanagui. Kuriamuose interjeruose pirmenybę teikia erdvės, formos, šviesos ir spalvos santykio analizei.

Pedagoginė veikla

1978-80 m. dėstė Kauno S. Žuko taikomosios dailės technikume (dabar – Kauno kolegija), nuo 1980 m. dirba Vilniaus dailės akademijos Dizaino katedroje. 1993–2000 m. buvo Vilniaus dailės akademijos Taikomosios dailės fakulteto dekanu. Nuo 2003 m. vadovauja Vilniaus dailės akademijos Dizaino katedroje daiktų dizaino studijai. 1992 m. V. Kibildžiui suteiktas docento, 2007 m. – profesoriaus laipsnis.
ULEB Europos taurės 2006–2007 m. sezonas

2006–2007 m. ULEB taurės sezonas – penktasis antrojo pagal stiprumą Europos turnyro sezonas. Tai paskutinis ULEB taurės sezonas, kuriame dalyvavo tik 24 ekipos.
Turnyro nugalėtojais tapo Madrido „Real“ krepšininkai, nugalėję Vilniaus „Lietuvos ryto“ ekipą finale, vykusiame Belgijos mieste Šarlerua.
Gruodžio 18

Vardadieniai

Eivilas, Eivilė, Eivina, Eivinas, Girdvainas, Girdvainė, Girvyda, Girvydas, Gracija, Gracijonas, Gracius, Vykanta, Vykantas
Tustla Gutjeresas

Istorija

Miestas įkurtas indėnų zokių ir pavadintas Kojatoku. 1486 m. jį užėmė actekai ir pervadino Tučtlanu. Vėliau buvo kolonizuotas ispanų. 1829 m. gavo miesto statusą, o 1834 m. tapo Čiapaso sostine (nors šį vėliau keliskart buvo perkelta į San Kristobalį).
Vektorius (duomenų tipas)

Vektoriaus abstraktus duomenų tipas dažniausia slepia masyvų funkcionalumą. Žodis „vektorius“ kilęs iš lotyniško žodžio vehere, kuris reiškia nešikas, nešiotojas, tas kuris neša.
Darbo dainos

Darbo dainos – įvairių tautų muzikinio vokalinio folkloro dalis, paplitusi visame pasaulyje. Jų paskirtis – palengvinti darbo monotoniją darbą paverčiant maloniu meditavimu arba suteikti darbui reikalingą ritmą.
Imperatorius Reigenas

Genealogija

Prieš įsėdimą į sostą, jo vardas buvo Satohito (识 仁).
Reigenas gyveno su savo žmona Fusako ir turėjo net 27 vaikus (13 sūnų ir 14 dukterų).
Parakaso pusiasalis

Parakaso pusiasalis (isp. Península de Paracas) – pusiasalis, išsikišantis į Ramųjį vandenyną, Peru, Ikos departamente, Pisko provincijoje. Vyrauja dykumų kraštovaizdžiai. Pusiasalyje įkurtas Parakaso nacionalinis rezervatas.
VIII a. pr. m. e. – II m. e. a. pusiasalyje gyvavo Parakaso kultūra.
Begičevo salos

Begičevo salos (rus. Острова Бегичева) – dvi salos Laptevų jūroje, ties Chatangos įlankos žiotimis. Priklauso Rusijai, Jakutijai. Sudaro Didžioji Begičevo sala (1800 km²) ir Mažoji Begičevo sala (15 km²). Aukštis iki 201 m. Plyti arktinė tundra, gausu smulkių ežerų. Verčiamasi elnininkyste, poliarinių lapių auginimu.
Salas 1908 m. atrado rusų jūrininkas Nikiforas Begičevas (jo garbei ir pavadintos).
15 km į šiaurę nuo Didžiojo Begičevo yra maža Persimainymo sala.